PYLON ขาขึ้นต่อเนื่อง! 2 เดือนวิ่งแล้ว 16% ลุ้นกำไร H2/61 ทำนิวไฮแนะซื้อเป้า 9.20 บ.
PYLON ขาขึ้นต่อเนื่อง! 2 เดือนวิ่งแล้ว 16% ลุ้นกำไร H2/61 ทำนิวไฮแนะซื้อเป้า 9.20 บ. โดย ณ เวลา 12.00 น. ราคาอยู่ที่ระดับ 7.05 บาท บวก 0.35 บาท หรือ 5.22% ด้วยมูลค่าซื้อขาย 18.20 ล้านบาท
28 ส.ค. 2561

ผู้สื่อข่าวรายงานว่า บริษัท ไพลอน จำกัด (มหาชน) หรือ PYLON ณ เวลา 12.00 น. อยู่ที่ระดับ 7.05 บาท บวก 0.35 บาท หรือ 5.22% ด้วยมูลค่าซื้อขาย 18.20 ล้านบาท ราคาหุ้นปรับตัวแรงต่อเนื่องในช่วง 2 เดือนที่ผ่านมาโดยนับตั้งแต่หุ้นปรับตัวขึ้นจากระดับ 6.05 บาท เมื่อวันที่ 29 มิ.ย.61 จนถึงล่าสุดหุ้นปรับตัวขึ้นแล้ว 16.53%

บล.โนมูระ พัฒนสิน ระบุในบทวิเคราะห์ว่า บริษัท ไพลอน จำกัด (มหาชน) หรือ PYLON (TP18F 9.2*) คาดกำไรสุทธิ ไตรมาส 3/61 จะเติบโตเด่น เทียบช่วงเดียวกันของปีก่อนและ เทียบไตรมาสก่อนหน้าจากงานก่อสร้างรถไฟฟ้า กอปรกับงานส่วนใหญ่เป็นงานขนาดใหญ่ ซึ่งมีอัตรากำไรขึ้นต้นอยู่ในระดับสูง โดยปัจจุบัน Backlog คาดอยู่ในระดับ 1.1 พันลบ.  Secure รายได้ไปแล้วจนถึงสิ้นปี 2018F
Valuation: คาดว่าราคาหุ้นสะท้อนกำไรที่ชะลอตัว เทียบไตรมาสก่อนหน้าไปแล้ว มองเป็นจังหวะเข้าลงทุนที่ดี จากไตรมาส 3/61F เติบโตโดดเด่น ขณะที่ PER18F ซื้อขายที่ระดับ 19.4 เท่า
Catalyst: เริ่มก่อสร้างรถไฟฟ้าสายสีชมพู-เหลือง + คาดควบคุมอัตรากำไรได้ดี หนุนผลประกอบการ 2H18 โดดเด่น หนุนกำไรปี18F ทำ All-time high ใหม่ เติบโต +153% เทียบช่วงเดียวกันของปีก่อน